Topolno (Simferopola distrikto)

Topolno (, , ) estas relative nova vilaĝo en la Perova komunumo de la Simferopola distrikto (Aŭtonoma Respubliko Krimeo). Laŭ la censo de la jaro 2001 en la vilaĝo loĝis 211 homoj.

 Geografio 
La vilaĝo situas en la suda parto de la Simferopola distrikto proksimume 4,5 kilometrojn sude de Simferopolo ĉe la negranda rivero Sablinka (kiu estas dekstra alfluanto de Almo). La plej proksimaj loĝlokoj estas la vilaĝoj Partizansko (situanta proksimume duonkilometron sud-okcidente) kaj Konstantinovko (situanta ĉ. 1,5 kilometrojn nord-oriente).

 Historio 
La vilaĝo aperis baldaŭ post la Dua mondmilito kiel setlejo de la agrikulturistoj de la novkreita sovĥozo.

La 8an de septembro 1958 per la decido de la Krimea plenum-komitato la setlejo ricevis statuson de loĝloketo kun la nomo Topolnoje (la rusa nomo signifas laŭvorte popla, poploriĉa). Ekde la jaro 1965 ĝi apartenas al la Perova komunumo.

Per la decido de la Parlamento de Aŭtonoma Respubliko Krimeo la 19an de decembro 2007 la loĝloketo ricevis oficialan statuson de vilaĝo.

 Dinamiko de la loĝantaro 
 1989 — 170 homoj
 2001 — 211 homoj

 Nuntempo 
Laŭ la rezultoj de la tutukrainia censo de la jaro 2001 en la vilaĝo loĝis 211 homoj (la pli ĝisdataj pritaksoj de la jaro 2009 mencias 197 loĝantojn). La areo de la vilaĝo estas 7,1 hektaroj, la kvanto de kortoj estas 76.

La loĝantaro de la vilaĝo okupiĝas pri agrikulturo. Krome en la vilaĝo funkcias negranda brik-uzino kaj argil-minejo.

Per la busa trafiko la vilaĝo estas ligita al Simferopolo kaj al la aliaj vilaĝoj de la Perova komunumo.

 Referencoj 

 Ligiloj 




Kategorio:Vilaĝoj de Krimeo
Kategorio:Loĝlokoj de la Simferopola distrikto